In ’n japtrap gereed vir die grootskoolLees soveel as moontlik vir jou kind. Foto: Sven Brandsma/Unsplash Wilna van Rooyen, ŉ vroeëkinderontwikkelingspesialis van die Afrikaanse Onderwysnetwerk (AON), verstaan die hart van klein mensies en deel graag ŉ paar idees om gr. R-leerders speel-speel vir die grootskool voor te berei. Jou kind se emosionele intelligensie is waarskynlik net so belangrik soos sy of haar intellektuele intelligensie. Indien kinders nie emosioneel veilig voel nie, verskraal hul kanse om intellektueel na wense te vorder. Luistervaardighede: Bou legkaart saam met jou kind. Foto: Markus Spiske/Unsplash Visueel: Maak seker dat jou kind ŉ sterk liggaamsbeeld het. Vra dikwels dat jou kind die liggaamsdele sal uitwys en benoem. Hy of sy moet dikwels in ŉ spieël kan kyk en na liggaamsdele wys. Beperk TV-kyk tot die minimum, asook die speel van rekenaarspeletjies, aangesien dit lei tot ŉ swak spiertonus, waaraan al hoe meer kinders ly. Kinders moet soveel as moontlik beweeg en hul omgewing op verskillende maniere ontdek en beleef. Hoe beter die kind se taalvaardigheid, hoe beter sal sy of haar leesvermoë wees. Tel hardop en tel enige iets. Foto: Crissy Jarvis/Unsplash “Lees soveel as moontlik vir jou kind. Vertel stories, vra vrae en luister na jou kind. Die belangrikste is egter om jou kind te geniet,” het Van Rooyen afgesluit.